en ru hu fi hu hu en hu hu hu hu hu en hu fr hu hu hu hu hu en hu hu hu hu hu hu hu hu hu hu hu hu hu hu hu hu hu en hu en en hu hu en hu hu hu fi hu fi hu hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu vi pt zh fr zh fr en hu hu hu hu hu hu hu hu hu hu hu hu hu id en ru hu hu tt hbs_lat hu fr fr hu hu
Kutya Macska Kisállat BiogenicVet Energyvet és Supreme Immunity Tridosa Termékek
Elkészült az elektronikus betegfelvételi lapunk melyet ide kattintva könnyedén letölthetnek.
Jelen helyzetre való tekintettel kérjük önöket a betegfelvételi lap minél pontosabb kitöltésére és vissza küldésére a korlap@allatdoki.hu e-mail címre.
A kitöltött betegfelvételi lapot legyenek szívesek a foglalt időpontjuk előtt legalább 1 órával elküldeni.
Rendelőnk teljeskörű ipari fertőtlenítése megtörtént, és nagy teljesítményű levegőztető rendszer szűri és cseréli folyamatosan a levegőt.
Az országos humán koronavírus járványhelyzetre való tekintettel, az Önök, a munkatársaink és a családtagjaink védelme érdekében arra kérjük Önöket:
ha Ön lázas, légzőszervi panaszai vannak (köhög, náthás), kérjük ne látogassa meg intézményünket, az állatának intézményünkbe hozatalára kérjen meg más, egészséges személyt.
-ha az emberi koronavírusos járvány szempontjából Ön veszélyeztetettnek minősül (például 14 napon belül fertőzött környezetben tartózkodott, vagy a magyar Kormány által a járvány miatt ideiglenesen beutazási tilalmi listán megnevezett országban járt), kérjük ne látogassa meg intézményünket, az állatának intézményünkbe hozatalára kérjen meg más, fertőzött környezettel kapcsolatba nem hozható egészséges személyt.
-a kórházba történő belépéskor kérjük fertőtlenítse a kezét a bejárat mellett elhelyezett fertőtlenítővel, és mérje meg testhőmérsékletét a kihelyezett homlokhőmérővel
-az épületen kívül és belül is kötelező az orrot és szájat takaró maszk használata.
-a váróhelyiségben egy állattal csak egy kísérő személy tartózkodjon
-a váróban egy időben max. 3 gazdi tartózkodhat (2 várakozó + 1 betegfelvételis, vagy fizető)
-a patikában egyszerre 2 vásárló tartózkodhat
-a liftet egyszerre 1 ember veheti igénybe
-kérjük, a váróhelyiségben a megjelölt területen (a kijelölt vonal, tábla stb. mögött) várakozzon
-kérjük, a váróhelyiségben az állataikat kísérő személyek tartsanak egymástól legalább 2 méteres védőtávolságot, kerüljék a fizikai kapcsolatot (érintés, fizikai üdvözlés, kézfogás) más állattartókkal
-a várakozási idő csökkentése, illetve elkerülése érdekében védőoltás elvégzésére, vizsgálatra kérjen időpontot a 06 52 485-203 vonalas vagy a 06 30 384-0645 mobil telefonon, illetve a www. allatdoki.hu weboldalunkon
-kérjük, hogy a recepciós kollégáinkat minél részletesebben tájékoztassák kedvencük állapotáról, a meglévő tüneteiről, telefonon és személyesen is, mert a vizsgálóban az állatorvos kollégákkal minimális időt tölthetnek együtt
-Amennyiben az állatorvos úgy ítéli meg, hogy a vizsgálathoz nem szükséges a gazdi jelenléte, (mert kedvencük megbízhatóan kezelhető) úgy az állatot bevesszük és ellátása a központi kezelőben történik, hogy Önök a lehető legkevesebb időt töltsék a kórház épületében
-kedvencük hazaadásakor szólítjuk Önöket
Megértésüket és együttműködésüket köszönjük!
Vezér Állategészségügyi Centrum csapata
Vetri DMG Liquid 30ml
Vetri DMG Liquid 30ml
VETRI-DMG Liquid Hatékony immunstimuláns és anyagcsere aktivátor
A szervezetben lezajló szinte valamennyi bi... részletes termékleírás
Az ár az áfát tartalmazza. Szállítási költséget nem tartalmaz.
Kategória : Gyógyszerek és táplálékkiegészítők
VETRI-DMG Liquid Hatékony immunstimuláns és anyagcsere aktivátor
A szervezetben lezajló szinte valamennyi biokémiai folyamathoz nélkülözhetetlen molekula
■ Immunrendszer működés szabályozása
■ Szívműködés és vérkeringés támogatása
ÖSSZETÉTEL: Egy ml tartalma 100 mg N,N-dimetilglicin.
GYÓGYSZERFORMA: Cseppek perorális alkalmazásra.
GYÁRTÓ: FoodScience, Inc., USA
CÉLÁLLAT: Kutya, macska, galamb, díszmadarak, kisrágcsálók.
LEÍRÁS: Az N,N-dimetilglicin (DMG) egy tercier aminosav, a glicin dimetilezett formája, amely az állati és növényi anyagcsere természetes szereplője. Az élő szervezetben a DMG egy egyszénatomos transzferciklusban, betainon keresztül kolinból képződik, egy enzimek által szabályozott transzmetilációs reakció eredményeként.
A DMG támogatja a szervezetben zajló transzmetilációs folyamatokat. E biokémiai folyamat nélkülözhetetlen az élethez, az egészséghez és a sejtregenerációhoz. A metil-csoportok átadása szükséges a vitaminok, a hormonok, a neurotranszmitterek, az enzimek, a nukleinsavak és az ellenanyagok szintézisének befejező lépéseihez.
Metil-csoportokat átadó képessége révén a DMG elősegíti a legaktívabb transzmetiláló ágens, az S-adenozil-metionin (SAMe) termelődését, amely több, mint 41 különböző transzmetilációs reakcióban vesz részt.
A szervezet emellett a SAMe-n keresztül méregteleníti az esetlegesen keletkező toxikus vegyületeket, továbbá számos sejtfolyamatot is szabályoz a molekulán keresztül. A központi idegrendszerben például az olyan szinaptikus mediátorok, mint a norepinefrin vagy a dopamin képződéséhez a SAMe által adott metilcsoport szükséges.
A metilcsoportok létrehozásán kívül a DMG-ből kétszénatomos molekulák, így például szarkozin, glicin, szerin és etanolaminok keletkeznek, amelyek mindegyike jótékony hatást fejt ki a sejtekre. A glicin a központi idegrendszer egyik fontos gátló neurotranszmittere.
Szükség van rá továbbá a kreatin-foszfát képződéséhez is, amelyet az izomszövet és a központi idegrendszer szövetei használnak fel. A DMG hatékonyan szívódik fel az emésztőrendszerből, ezen belül a szájüregből is. Egy- vagy kétszénatomos egységekké való átalakítása a májban történik, így a szervezet nem tárolja lényeges mennyiségben.
A dimetilglicin-hidroklorid LD50-értéke patkányoknál 7400 mg/ttkg. Ezt a mennyiséget általában nem tekintették toxikusnak. A DMG negatív mellékhatások nélkül kombinálható bármilyen táplálékkal vagy terápiás készítménnyel. Nem mutagén és nem karcinogén, sőt valójában védelmet nyújt a mutagénekkel és karcinogénekkel szemben.
A DMG anyagcserében betöltött szerepe egy- és kétszénatomos molekulák biztosítása a sejteknek, továbbá részvétel az S-adenozil-metionin (SAMe) kialakításában és az azt követő transzmetilációs reakciókban. Ez magyarázza a DMG széleskörű anyagcsere aktivitását és az élő szervezetre gyakorolt terápiás hatásait.
Az immunrendszer működésének szabályozása, illetve erősítése Fokozza a B- és T-limfociták, valamint a makrofágok aktivitását.
Stimulálja az interferon termelődését.
Profilaktikus alkalmazása növeli az általános ellenállóképességet a vírusos és bakteriális fertőzésekkel szemben. Fokozza a szervezet vakcinázásokra adott immunválaszát.
Fertőző betegségek kiegészítő kezelésére (újszülöttkori és légzőszervi fertőzések, parvovírus-fertőzés során kiegészítő kezelésként alkalmazva meghosszabította a betegek túlélését).
Immunhiányos állapotok és autoimmun bőrbetegségek kiegészítő kezelésére (macska: leukózis, FIP, FIV, kutya: demodicosis, pemphigus).
A daganatos, szívbeteg, allergiás vagy cukorbeteg alanyok immunrendszere általában károsodott, így igen kedvezően hathat rájuk a DMG adagolása, amely fokozza a szervezet válaszreakcióját a különböző immunológiai kihívásokra.
Stressz A DMG eredményesen alkalmazható stresszhatások és az azok következtében fellépő betegségek megelőzésére (verseny, kiállítás, szállítás, madarak tollcsipkedése).
A szívműködés és a vérkeringés támogatása A DMG-ről régóta ismert, hogy fokozza az oxigén-felhasználást és jelentős javulást idéz elő cardiopulmonalis elégtelenségben szenvedő betegeknél.
Hypoxia során fokozza a szív felé történő oxigénszállítást, javítja a szívizom működését és a coronaria keringést, csökkenti a koleszterin- és a trigliceridszintet.
Májvédelem Mivel a DMG képes az SAMe képződéséhez metilcsoportokat biztosítani, a májat is védi. Indirekt metil-donorként emeli a glutation májsejten belüli koncentrációját, ezzel az intracellularis antioxidációt támogatja. Erőteljes lipotrop hatást fejt ki és nagymértékű méregtelenítő kapacitással rendelkezik.
Idegrendszerre gyakorolt hatás, epilepszia kiegészítő terápiája A neurotranszmitterek egyensúlyának hiánya sok különböző agyi és idegi működészavart okozhat.
Mivel a DMG prekurzora számos, az agy működését segítő aminoalkoholnak és aminosavnak (glicin, dimetiletanol-amin), nem feledkezhetünk meg a DMG idegrendszeri jelentőségéről sem.
Tudományos vizsgálatokban a DMG erősen csökkentette patkányok sztrichnin- és penicillin-indukált görcsrohamait. Fenobarbital terápia kiegészítéseként használható a Vetri-DMG olyan kutyáknál és macskáknál, melyeknél az epilepszia kezelése nehézségekbe ütközött. A Vetri-DMG alkalmazásával az epilepszia majdnem minden esetben jobban kezelhető és általában lecsökkenthető a fenobarbital (Sevenal) alkalmazott dózisa. Teljesítmény-fokozás sport- és munkakutyákban, postagalambokban
A DMG maximálisan emeli az egy molekula oxigén elfogyasztásakor termelt energia mennyiségét. Ez az energiafokozó hatás valószínűleg több tényezőnek is köszönhető, így például az oxigén-felhasználás és a sejtlégzés javulásának, valamint a tejsav-felhalmozodás csökkenésének. Hatásosan javítja a teljesítményt, a szívizomműködést, gyorsítja a fizikai megerőltetést követő regenerációt lovaknál és kutyáknál egyaránt.
A kísérletek szerint, ha 14-21 napon át, napi 1,5 mg/kg dózisban, orálisan DMG-t adagolunk, segít megszüntetni vagy csökkenteni az agarak izomgörcseinek gyakoriságát és súlyosságát. Betegségek utáni lábadozás, étvágytalanság, kondíciójavítás A DMG különböző betegségek esetén (pl. kennel köhögés, parvovírusos gyomor- és bélgyulladás, májgyulladás) képes a gyógyulási folyamat felgyorsítására, csökkenti a felépüléshez szükséges időt, helyreállítja az étvágyat és elősegíti a súlyveszteség visszanyerését.
Szénhidrát anyagcserére gyakorolt hatás
Megfelelően bizonyított a DMG szénhidrát-anyagcserét fokozó hatása. Számos vizsgálat során a DMG csökkentette cukorbeteg páciensek vércukorszintjét. A dimetilglicin cukorbetegségre kifejtett esetleges hatásainak megismerése érdekében egy cukorbeteg egértörzsön állatkísérleteket végeztek. A kísérlethez kiválasztott, biológiailag manipulált cukorbeteg egerek az emberi cukorbetegségben tapasztaltakhoz hasonló tüneteket produkáltak, így magas vércukorszintet, elhízást, cukorvizelést és morfológiai elváltozásokat a hasnyálmirigyben.
A kontrollok mellett elvégzett két ilyen kísérlet során a kísérleti egereknek ttkg-onként 740 mg DMG-t tartalmazó oldatot adtak, a kontrollcsoport ezzel szemben csak vizet kapott. Az étrend és a többi körülmény azonos volt. A statisztikai elemzés alapján megállapították, hogy a DMG-nel kezelt csoportban a kontrollal összehasonlítva szignifikánsan csökkent a vércukorszint és a súlygyarapodás (20-25%-os csökkenés).
A fenti állatkísérletek igazolják a DMG cukoranyagcserét fokozó szerepét.
A DMG serkenti a sejtek oxigénfogyasztását és javítja az oxidációt a sejtek szintjén. Geriátria Idős állatoknak adagolva, az öregedési folyamatok lassítására. Javítja a szervezet oxigén-felhasználását és a sejtlégzést, csökkenti a szabadgyökök okozta károsodásokat, javítja az idős állatok életfunkcióit (agy- és szívműködés, májműködés, vércukorszint-szabályozás, immunrendszer, bőranyagcsere) és terhelhetőségét.
Daganatellenes hatás Melanoma és más tumorok esetén a DMG növeli az egyes antitumor citokinek (TNF, IL-2 és IL-3) sejtbeli termelését, megakadályozza az áttétképződést. Előzetes vizsgálatok eredményei szerint a DMG fontos segítséget nyújthat az immunrendszernek a daganatokkal vívott harcban. Szemészet Megfelelően bizonyított a DMG szürkehályog fejlődésének késleltető hatása, amely az oxigénhiányos sejtek oxigénfelvételét és vérkeringését fokozó képességével függhet össze.
ALKALMAZÁS MÓDJA: Szájon át, takarmányba keverve.
12 ttkg-ig 0,5 ml/nap
13-25 ttkg között 1,0 ml/nap
26-45 ttkg között 1,5 ml/nap
45 ttkg fölött 2,0 ml/nap
1 csepp/100 g testtömeg.
Az ajánlott adagot az első két héten naponta kétszer, azt követően naponta egyszer az állatok táplálékába keverve kell beadni. Súlyosabb esetekben a fenti adagok két-háromszorosa is alkalmazható. (0,5 ml = 10 csepp)
NEMKÍVÁNATOS HATÁS: Nem ismeretes.
TÁROLÁS: Hűvös helyen, fénytől védve.
ELTARTHATÓSÁG: A gyártástól számított 3 évig, a csomagoláson feltüntetett ideig. RENDELHETŐSÉG: Vény nélkül kiadható.
FORGALMAZHATÓSÁG: Az állatgyógyászati készítmények forgalmazására jogosultak.
KISZERELÉS: 30 ml, cseppentős üvegben.
ENGEDÉLY SZÁM: III-2-1/20-411/2001. OMMI
Immunovet Pets Immunerősítő tabletta Kis...
Advantage-80 macska 0,8ml 4x
Advantage-40 macska 0,4ml 4x
Állategészségügyi Centrumunk 13 éve nyitotta meg kapuit páciensei előtt, kisállatgyógyászatra szakosodva. Legfontosabb számunkra a magas szintű szakmai munka mellett az állatszeretet, ennek megfelelően választottuk ki állatorvos és asszisztens munkatársainkat.
Célunk, hogy minden társállat a legkiválóbb ellátásban és leggondosabb ápolásban részesüljön nálunk.
Vezér Állategészségügyi Centrum www.allatdoki.hu
Adatvédelem és adatkezelési szabályzat
Szállítási és fizetési módok
4032 Debrecen, Böszörményi út 193.
H - P : 8:00 - 20:00
Sz - V : 9:00 - 12:00
Ünnepnapokon: 9:00 - 12:00
© 2022 Vezér Állategészségügyi Központ Kft., Minden jog fenntartva!